Downloaded from YTS.MX
Official YIFY movies site: YTS.MX
(ภาพยนตร์เรื่องนี้ได้รับแรงบันดาลใจ จากชีวิตของลูซิโอ อูร์ตูเบีย)
(มีการเปลี่ยนแปลงบางชื่อ)
(บางเหตุการณ์และตัวละครบางตัว ถูกเปลี่ยนแปลงหรือสร้างขึ้นเพื่อการละคร)
("การปล้นธนาคารเป็นความผิด แต่การก่อตั้งธนาคารผิดมากกว่า")
(แบร์ท็อลท์ เบร็ชท์)
(ปี 1962)
(สนามบินปารีส)
โชคดีค่ะ
(ทางเข้า)
สวัสดีครับ ผมชื่อลูซิโอ อูร์ตูเบีย
ซวยแล้ว
- มีอะไรเหรอ - มีคนส่งข่าวพวกเขา
อะไรนะ
ตำรวจอยู่ข้างนอก คุณได้เงินมาไหม
ได้ เวรเอ๊ย
เห็นผู้ชายคนนี้ไหม
นั่นสารวัตรโกสแตลโล
คุณอยู่ไหน
- นั่นไง - เขาเห็นเราแล้ว
- ไอ้เวรเอ๊ย - เขาจะหนีรอดไปอีกไม่ได้
หยุดนะ
ยังไงต่อ เราจะทำยังไงดี
(NETFLIX ขอเสนอ)
คุณ หยุดนะ!
ฉันว่าคุณจำผิดคนแล้วล่ะค่ะ
(ยี่สิบปีก่อน)
ขโมย!
ไอ้สารเลว!
(กัสกันเต แคว้นนาบาร์รา)
ลูซิโอ
ลูซิโอ!
พ่อครับ
พ่อทนไม่ไหวแล้ว
ลูกไม่รู้หรอกว่ามันเจ็บปวดแค่ไหน
ลูซิโอ
ลูกเข้าใจสิ่งที่พ่อขอร้องลูกใช่ไหม
ลูกเป็นคนเดียวในบ้านนี้
ที่กล้าทำสิ่งที่ต้องทำ
พระเจ้า
(ธนาคาร)
ว่าไง อูร์ตูเบีย พ่อเธอเป็นไงบ้าง อาการของเขาเป็นยังไงบ้าง
เขาใกล้จะตายแล้ว
พระเจ้าช่วย
นี่แหละชีวิต เราทุกคนหนีความตายไม่พ้น
- ฉันจะสวดมนต์ให้เขานะ - เราไม่ต้องการการสวดมนต์ครับ
เราต้องการเงินซื้อมอร์ฟีน เขาจะได้ไม่ทรมาน
ฉันก็อยากช่วยนะ แต่ก็อย่างที่ฉันบอกแม่เธอ
เราให้กู้ไม่ได้ถ้าลูกค้าไม่มีหลักทรัพย์ค้ำประกัน
คุณมีเงินเยอะแยะ คุณให้ผม 5,000 เปเซตาก็ได้
นี่ธนาคารนะ ไอ้หนู ไม่ใช่องค์กรการกุศล
ฤดูร้อนนี้ผมรับจ้างเก็บองุ่น ผมจะใช้หนี้คืนให้หมด
พ่อผมทรมานมาก ช่วยเขาด้วยเถอะครับ
ขอโทษนะ อูร์ตูเบีย แต่เราเชื่อคำพูดเด็กไม่ได้
โดยเฉพาะถ้าเขาเป็นลูก ของพวกนิยมสาธารณรัฐ
กลับบ้านไปซะ ไอ้หนู
พาผมไปด้วยนะ ซาตูร์
ลูซิโอ เธอจะไปไหนก่อนเป็นทหารไม่ได้
ผมอยากไปจากที่นี่
- ผมอยากไปปารีสกับพี่ - ฉันไม่ได้ไปเที่ยววันหยุดนะ
- ฉันจะไปเป็นคนรับใช้ที่บ้านหลังหนึ่ง - ผมก็ทำงานได้
อยู่ที่นี่ เราจะยากจนและไม่มีวันเป็นอิสระ
ฟังนะ เธอไปเป็นทหารก่อน พอปลดประจำการแล้ว
ค่อยไปหาฉัน ตกลงไหม
(สิบปีต่อมา)
(ปารีส)
- ซาตูร์นินา - ลูซิโอ
ดูเธอสิ
เราแอบเอาของใส่ถังออกมาจากคลังเก็บของ
ผ้าห่ม รองเท้าบู๊ต เครื่องมือ…
ทหารมีของเพียบ
จากนั้นเราก็เอาเศษอาหารปิดไว้ แล้วแอบขนมันออกมากับขยะ
- เธอกับแผนของเธอนี่นะ - บางครั้งผมก็เกิดความคิดน่ะ
ความคิดที่จะหาเรื่องเดือดร้อน
เธอจะลงเอยด้วยการไม่เหลืออะไร ให้กองทัพโลกรอญโญ
ช่างหัวพวกเขาสิ ยังไงก็เถอะ มีคนส่งข่าวพวกเขา
สารวัตรทหารจับเพื่อนผมได้ แต่ผมหนีรอด
- เธอควรจะกลับไป - ไม่มีทาง
ผมหนีทหารมา ถ้าผมกลับไป พวกเขาจะจับผมขังหรือไม่ก็ยิงผม
เพื่อแก้ไขสิ่งต่างๆ
ผมจะไม่กลับไปที่กองทัพ ผมเบื่อพวกทหาร
เบื่อรับคำสั่ง และร้องเพลงคารา อัล ซอลอยู่ตลอด
ที่รัก ผมเอง
สวัสดีค่ะ
ปาทริก นี่น้องชายฉัน ลูซิโอ ลูซิโอ นี่สามีฉัน ปาทริก
ยินดีที่ได้รู้จัก
เขาทำงานที่โรงกษาปณ์
คุณหางานให้ผมทำได้ไหม
มีแต่ผู้เชี่ยวชาญที่มีคุณสมบัติเท่านั้น ที่ทำงานในโรงงานได้
แต่ผมมีเพื่อนเป็นหัวหน้าคนงาน
เราไว้ใจเขาได้ไหม
- เขาถามว่าอะไร - ถามว่าไว้ใจเธอได้ไหม
ได้สิ พี่เขย
- เขาเป็นน้องชายฉัน - โอเค ผมจะคุยกับเพื่อนให้
นี่ ไอ้หนุ่ม ใจเย็นๆ
วันนี้ยังอีกยาวนาน นายทำให้คนอื่นๆ ดูแย่
ถ้าผมทำช้ากว่านี้ ผมจะเหนื่อย
งั้นก็อย่าใส่อิฐหลายก้อนนักสิ ได้ยินไหม
หูหนวกหรือไง ได้ยินฉันพูดไหม
เปล่า ผมไม่ได้หูหนวก คุณล่ะ
ฟังนะ ไอ้หนุ่ม ที่นี่มีกฎบางอย่าง
พวกเรารุ่นพี่ก็เป็นคนตั้งมัน
และเฆร์มินัลก็อาวุโสที่สุด
คุณอยากทำอะไรก็ทำไป ผมก็จะทำของผม
พวกนิยมสาธารณรัฐ พวกสังคมนิยม พวกหัวก้าวหน้า
พวกนิยมลัทธิสตาลิน พวกนิยมลัทธิทร็อตสกี้ พวกนิยมลัทธิสหการนิยมอนาธิปไตย…
เราจะชนะสงครามได้ยังไง เราตกลงกันเองไม่ได้ด้วยซ้ำ
ฉันยังจำได้ว่าชกต่อยกับ พวกที่สังกัดพรรคคอมมิวนิสต์
เรื่องที่ว่าใครจะเป็นคนเก็บของพวกนั้นไว้
- กระสุนที่เราขโมยมาในมิเอเรส - ฉันจำได้
ฉันเคยเป็นสมาชิกพรรคก้าวหน้ากาตาลุญญา
แล้วก็พรรคสหการนิยมอิสระ สุดท้ายก็พรรคกาตาลุญญา รีพับลิก เลฟต์
นายล่ะ คนนาบาร์โร
- นายเป็นใคร - ผมเหรอ
ผมก็ไม่รู้
นายต้องเป็นอะไรสักอย่างสิ
เป็นคอมมิวนิสต์มั้ง
เขาพูดว่า "คอมมิวนิสต์" แต่นายไม่ชอบให้ใครสั่งนาย
นายเป็นพวกนิยมอนาธิปไตย
พวกนิยมอนาธิปไตยเหรอ
มันคืออะไร
(วันเสาร์ที่ 30 สภาร่างรัฐธรรมนูญ ของสมาคมผู้นิยมอนาธิปไตยกลีชี)
- ได้เวลาทำงานแล้ว - ไปเลย เดี๋ยวตามไป
เอ้านี่ สหาย
ไปทางนี้กัน
ดูนั่น ลูซิโอ นี่คือบาคูนิน
กับปรูดอนและโครพอทกิน เขาวางแนวความคิดพื้นฐานของลัทธิอนาธิปไตย
ไม่มีศาสนา ไม่มีรัฐ อิสรภาพ งานและลัทธิกรรมสิทธิ์ร่วมกัน
ที่นี่ในฝรั่งเศสก็มีคนชื่อดังเหมือนกัน
อย่างหลุยส์ มิเชล นักปฏิวัติคนสำคัญในคอมมูนปารีส
เธอพูดว่า "อำนาจคือความชั่วร้ายและการกดขี่ นั่นคือเหตุผลที่ฉันเป็นผู้นิยมอนาธิปไตย"
วันเสาร์ที่ 30 สภาร่างรัฐธรรมนูญ ของสมาคมผู้นิยมอนาธิปไตยกลีชี
เซบาสเตียน โฟร์ บอกว่าเป้าหมายคือการสร้างสังคม
ของคนที่เป็นอิสระและเท่าเทียม โดยไม่มีรัฐบาลหรือเงิน
เงินเป็นหนึ่งในสิ่งชั่วร้ายที่สุดของมนุษยชาติ
มันทำให้ทุกอย่างเสื่อมทราม
- เสาร์หน้า คุณต้องไปนะ - สวัสดีครับ นี่อะไร
- สวัสดีครับ - นี่ของคุณเหรอ
บูเอนาเบนตูรา ดูร์รูติ เขาปล้นธนาคาร
เพราะพวกเขาเอาเปรียบคนงาน และทำให้เกิดความไม่เท่าเทียมกันในโลก
ดูร์รูติบอกว่าการกระทำโดยตรง คือวิธียุติความอยุติธรรมและเริ่มการปฏิวัติ
เดี๋ยวนี้ไม่มีคนอย่างเขาแล้ว
ยกเว้นกิโก ซาบาเตเพื่อนฉัน
เขาปล้นเงิน 50,000 เปเซตา จากธนาคารในบาร์เซโลนา
- ไม่มีอะไร - ไม่มีอะไรเหรอ
ใครก็ตามที่ปฏิเสธอำนาจและต่อสู้กับมัน คือผู้นิยมอนาธิปไตย
- เอาใบปลิวมาให้ผม - มันไม่มีอะไร
คุณพูดถูก ผมเป็นผู้นิยมอนาธิปไตย
มากกว่าคนพวกนี้รวมกันซะอีก
คุณตีพวกเขาทำไม
- ไม่เป็นไรใช่ไหม - ไม่เป็นไร ผมหัวแข็งมากน่ะ
ระวัง!
ไม่ต้องห่วง ฉันขับรถมาตั้งแต่เด็ก
ตำรวจพูดว่าไง
ลูซิโอ ถ้านายอยากอยู่ที่ปารีส นายควรจะเรียนภาษาฝรั่งเศส
(โรงเรียนสอนภาษา หลักสูตรภาษาสมัยใหม่)
สบายดีไหม ลูซิโอ เรียนภาษาฝรั่งเศสเป็นไงบ้าง
อะไรนะ
ไม่มีอะไร
ฉันอยากให้นายช่วยอะไรหน่อย
ได้เลย ได้ทุกอย่างที่คุณต้องการ อยากให้ช่วยอะไรล่ะ
ทำอะไรให้เขากินหน่อย เขาหิวมากน่ะ
มันอยู่ชั้นบน ในห้องใต้หลังคา
ห้องนี่แหละ
ถือกระเป๋าไป
เข้าไปก่อน
- อยู่ที่นี่คนเดียวเหรอ - ใช่
อย่าไว้ใจคนแปลกหน้าเด็ดขาด ไอ้หนุ่ม
ฉันต้องการที่ซ่อนอาวุธพวกนี้
ให้ตายสิ
คุณคือ…
ฉันคือกิโก กิโก ซาบาเต
- กิโกเหรอ - นายล่ะ
ลูซิโอ อูร์ตูเบีย
มีอะไรกินไหม ขนมปัง ไส้กรอก ชีส อะไรก็ได้
มีสิ
ผมมีไส้กรอกหมักเกลือจากหมู่บ้านผม
เยี่ยมเลย ไอ้หนุ่ม
หอมจัง
กับของที่นายมีไม่กี่อย่าง ฉันทำได้ดีที่สุดแค่นี้แหละ
นายไม่ใช่พวกที่คิดว่า คนทำอาหารควรเป็นผู้หญิงใช่ไหม
ผมเหรอ ไม่รู้สิ
ถ้านายใช้ชีวิตแบบย้ายที่อยู่ไปเรื่อยๆ นายควรจะเรียนรู้
จริงเหรอที่ว่า คุณปล้นเงินห้าหมื่นเปเซตาจากธนาคาร
อย่าเชื่อทุกอย่างที่นายอ่านในหนังสือพิมพ์
มีเงินแค่สามหมื่นอยู่ที่นั่น
พนักงานธนาคารพวกนั้น ชอบพูดเกินจริงสองเท่าตลอด
- แล้วพวกเขาก็ได้เงินจากประกันมากขึ้น - ผมก็เคยเจอแบบนั้นมาเหมือนกัน
- จริงเหรอ - ผมเอาเงินสองเปเซตาไปจากโบสถ์
- แต่บาทหลวงบอกว่าห้าเปเซตา - ไอ้พวกสารเลว
พวกสารเลว บาทหลวงกับพนักงานธนาคาร เป็นเหมือนกันหมด
พยายามปล้นเราตลอดเวลา แม้แต่ตอนที่เราปล้นพวกเขา
พวกสารเลว
งั้นนายก็เป็นคนพูดจริงทำจริง เหมือนกันใช่ไหม ไอ้หนุ่ม
มาดูกันว่าจริงไหม
ฟังนะ นายไม่ต้องทำมันก็ได้ถ้าไม่อยากทำ
ผมอยากทำนะ แค่ประหม่านิดหน่อย
นั่นเป็นเรื่องปกติ ครั้งแรกทุกคนจะประหม่า
แต่อย่าให้ความกลัว ทำให้นายขยับเขยื้อนไม่ได้ เข้าใจไหม
นี่ไม่ใช่ครั้งแรกของผม
ไม่ใช่เหรอ
นานมาแล้ว ผมพยายามปล้นธนาคารในหมู่บ้านของผม
ปล้นทำไม
พ่อผมต้องการเงิน
แล้วเกิดอะไรขึ้น
ปล้นไม่สำเร็จ
เหรอ
ฟังนะ ไอ้หนุ่ม
เราจะเข้าไปในธนาคารนั้น และเราจะไม่ได้ปล้นเงิน
เราจะเวนคืนมัน
และเราก็จะทำเพื่อเป็นเกียรติแก่พ่อนาย นายคิดว่าไง
ลุยกันเลย
เอานี่ไป
- "ทุกคนหมอบลง" พูดว่าไงนะ - "ตูเลอมงโดซอล"
หรืออะไรประมาณนั้น
"ตูเลอมงโดซอล"
(เคาน์เตอร์ 2)
ให้ตายสิ
ทุกคนหมอบลง ให้ตายสิ
เร็วเข้า หมอบลงบนพื้น
ยกมือขึ้น!
(เคาน์เตอร์ 1)
(พนักงานรับจ่ายเงิน)
เร็วเข้า!
จำไว้ว่าพวกเขาเป็นโจร เข้าใจไหม
ไปที่ด้านหลังเคาน์เตอร์
เร็วเข้า เร็วๆ ให้ตายสิ
เอาเงินมา
เร็วเข้า!
เร็วเข้า ไอ้หนุ่ม
เอาเงินมา
เร็วๆ
เผ่นเร็ว ไอ้หนุ่ม
แน่ใจเหรอ
เร็วเข้า ไอ้หนุ่ม ไปกันเถอะ
ช้าๆ ใจเย็นๆ
นั่นแหละ
เราจะทำยังไงต่อ ขึ้นรถไฟใต้ดินเหรอ
เรามีเงินเหลือเฟือ นั่งแท็กซี่ไปสิ
ไอ้หนุ่ม เราจะฉลองกัน ด้วยการกินปลาหมึกทอดกับหัวหอมอร่อยๆ
ขาผมสั่นไปหมด ใจเต้นเร็วมาก
- ผมไม่เหมาะกับการปล้นธนาคาร - ทำไมล่ะ นายทำได้เยี่ยมเลย ฟังนะ
คราวหน้าอย่าะโดดข้ามโน่นนี่ เข้าออกทางประตูก็พอ
เราจะทำยังไงกับเงินนี่
ฉันแบ่งเป็นสามส่วนเสมอ
ส่วนแรกให้ขบวนการอนาธิปไตยท้องถิ่น
ส่วนที่สองให้เพื่อนๆ ในคุก และครอบครัวของพวกเขา
ส่วนที่สาม
ให้ผู้ที่ปฏิบัติการปล้น
- ให้เราเหรอ - ถูกต้อง
เราต้องซื้ออาหาร จ่ายค่าเช่า
ซื้อรถ
เรานั่งแท็กซี่หลบหนีทุกครั้งไม่ได้
นายขับรถเป็นไหม
- ไม่เป็น - งั้นเราก็ต้องการคนขับรถ
สวัสดีครับ
คุณครับ คุณจอดรถตรงนี้ไม่ได้
เหรอครับ ขอโทษที ผมไม่รู้น่ะครับ
ผมขอจอดแป๊บเดียวนะ
วิ่ง!
- วิ่ง! สตาร์ทรถ! - ไปเร็ว
ขึ้นรถ เร็วเข้า!
ไปเร็ว!
ระวัง!
ไม่เป็นไรใช่ไหม
ไม่เป็นไร ไปเร็ว!
เวรเอ๊ย
- พวกเขาตามทันแล้ว - ไอ้รถซังกะบ๊วยนี่เร็วกว่านี้ไม่ได้แล้ว
- ทำอะไรน่ะ - คิดว่าไงล่ะ
คุณอาจยิงโดนคนอื่นได้นะ
ไม่ต้องห่วง ไอ้หนุ่ม
สารวัตรโกสแตลโล มีเหตุปล้นธนาคารที่เขตหกครับ
พยานบอกว่าคนร้ายพูดสำเนียงต่างชาติ
นี่ เอาให้เขาไป
เอาไปแบ่งกันในย่านนี้นะ
เงินอยู่ในมือคนที่ไว้ใจได้แล้ว
ไปกันเถอะ อัสตูเรียโน
(ตำรวจ)
สารวัตร มีคนร้ายสองคน
พูดสำเนียงสเปนชัดเจน และเรียกมันว่าการเวนคืน
พวกอนาธิปไตยสเปน
คุณชี้ตัวได้ไหมถ้าเห็นพวกเขา
ไม่ได้ พวกเขาเอาถุงน่องสวมหัวปิดหน้าไว้
แต่ผมคิดว่าผมจำเสียงพวกเขาได้
ไม่ต้องห่วง ผมรู้ว่าจะหาตัวพวกเขาได้ที่ไหน
เพื่อตอบสนองต่อสหายมิเชล
พวกเราเหล่าคนงานชาวสเปนที่ถูกเนรเทศ
มีหน้าที่กระจายข่าวในหมู่พวกคุณ
สหายชาวฝรั่งเศสของเรา
การปฏิวัติไม่ใช่ยูโทเปีย
การปฏิวัติคือความฝันที่ยังทำให้เป็นจริงได้
พูดได้ดี
พวกเราชาวฝรั่งเศสต้องการงานและความมั่นคง ไม่ใช่การปฏิวัติและสงครามระหว่างชนชั้น
สงครามระหว่างชนชั้นเป็นเรื่องใหญ่กว่าเดิม
คนรวยรวยขึ้นเรื่อยๆ ส่วนคนจนก็ยิ่งยากจนลง
คุณฟังที่เธอพูดรู้เรื่องไหม
ความคิดของคนเราเปลี่ยนได้
โลกต้องการระเบียบสังคมและการเมืองใหม่
ไม่ สิ่งที่เราต้องการ คือสร้างหลักการทางทฤษฎีใหม่
สิ่งที่เราต้องทำคือหยุดพูดแล้วเริ่มลงมือทำ
เราต้องต่อสู้ เพื่อความยุติธรรมและความเท่าเทียม
- นั่นคือสิ่งที่เราต้องทำ - พูดได้ดี ลูซิโอ
นั่นหมายถึงอะไร
ตำรวจ! ตำรวจมา!
ตำรวจ!
เร็วเข้า เราต้องไปแล้ว
ตามฉันมา ลูซิโอ!
"นี่คือการเวนคืนเงิน ทุกคนหมอบลงกับพื้น"
คนต่อไป
"นี่คือการเวนคืนเงิน ทุกคนหมอบลงกับพื้น"
คนต่อไป
"นี่คือการเวนคืนเงิน ทุกคนหมอบลงกับพื้น"
ดังๆ อีก
"นี่คือการเวนคืนเงิน ทุกคนหมอบลงกับพื้น"
เขานี่แหละ
อย่างน้อย… ผมก็คิดว่าใช่
ถอดมันออก
คุณชื่ออะไร
ลูซิโอ อูร์ตูเบีย
ฟังนะ อูร์ตูเบีย คุณไม่มีประวัติอาชญากรรม
คุณควรสารภาพและคืนเงินซะ
ผู้พิพากษาจะผ่อนปรนให้ ติดคุกอย่างมากก็สองปี
ดูมือผมสิ
มันมีแต่ปูนพลาสเตอร์กับสี
ผมเป็นแค่ช่างก่อสร้าง ผมไม่รู้เรื่องธนาคารหรือการปล้นเลย
สารวัตรครับ
มีบางอย่างอยู่ตรงนี้
แล้วอะไรอยู่ในนั้น
เงินเหรอ อาวุธเหรอ
แค่หนังสือโป๊น่ะครับ
ต่อจากหอไอเฟล คุณบาร์โด คืออนุสรณ์ที่ยิ่งใหญ่ที่สุดของฝรั่งเศส
เอาละ รู้อะไรไหม
ผมคิดว่าคุณมีความผิด
และไม่ช้าก็เร็ว ผมจับคนมีความผิดได้เสมอ
สวัสดี
ได้ข่าวจากกิโกไหม
เราซ่อนอาวุธไว้ แล้วเขาก็ไป
นาบาร์โร มานี่
ดูสิว่านายทำอะไรไว้
เฆร์มินัล ถ้าธนาคารปล้นเรา เราก็ต้องปล้นพวกเขาคืน
- ให้ตายสิ นายพูดเหมือนกิโกเลย - มันผิดตรงไหนเหรอ
กิโกเป็นนักโทษหลบหนี เขาไม่มีบ้าน ไม่มีครอบครัว
เขาไม่มีอนาคต นายอยากลงเอยแบบนั้นเหรอ
มันเป็นเรื่องจริง ไอ้หนุ่ม
ถ้าเรายังขืนปล้นธนาคารต่อไป
เราจะติดคุกหรือไม่ก็โดนยิงหลัง
หิวไหม ไอ้หนุ่ม
คนพวกนี้จุดประกายแล้ว ลูซิโอ พวกเขากำลังชี้ทางให้เรา
แต่กิโก นี่ไม่ใช่คิวบา ที่นี่เรายึดอำนาจด้วยปืนไม่ได้
เราไม่มีปืนด้วยซ้ำ
ฉันรู้ แต่ถ้าเราเวนคืนเงินจากธนาคารได้ เราก็ปล้นโรงงานผลิตอาวุธได้
เราจะเอามันไปให้ใคร พวกเขามีกันแค่ไม่กี่คน
เฆร์มินัลบอกว่าการปฏิวัติ จะเกิดขึ้นได้ก็ต่อเมื่อเรากระจายข่าว
และมีคนมาเข้าร่วมกับเรามากขึ้น
จะทำแบบนั้นได้ เราต้องใช้แท่นพิมพ์ ไม่ใช่อาวุธ
ตอนนี้เฆร์มินัลอยากให้นายเป็นช่างพิมพ์เหรอ
มันไม่ใช่การปล้นธนาคาร แต่ก็ยังเป็นการลงมือทำใช่ไหม
ฟังนะ ฉัน…
- ฉันจะกลับไปที่ชายแดน - ถ้าคุณกลับไปที่สเปน พวกเขาจะฆ่าคุณ
ฉันยอมตายเพราะต่อสู้กับพวกฟาสซิสต์ ดีกว่ามาติดโปสเตอร์อยู่ที่นี่
นายก็ควรต่อสู้เหมือนกันเพราะนายเหมาะกับมัน
ฉันรู้ตั้งแต่เจอนายวันแรกแล้ว
ไม่ กิโก นั่นไม่ใช่เส้นทางของผม
ก็ได้ ไอ้หนุ่ม
งั้นนี่ก็คงเป็นการบอกลา
เอานี่ไป
- ไม่ กิโก อย่าให้มีดพกของคุณ - เก็บไว้เถอะ เพื่อน
รับไปสิ
- เร็วสิ - ก็ได้
คุณเป็นเหมือนพ่อผมนะ
เหมือนพ่อเหรอ ฉันไม่ได้แก่ขนาดนั้นสักหน่อย
ฉันเป็นเหมือนพี่ชายมากกว่า
หรือไม่ก็ญาติจากหมู่บ้านที่มีไส้กรอกหมักเกลือ
ญาติ…
- ส่งมาหน่อย - เอ้านี่
เราแค่อยากกู้เงิน 10,000 ฟรังก์ เอาไปซื้อแท่นพิมพ์
ขอโทษจริงๆ แต่…
คุณไม่มีรายได้ประจำ และก็ไม่มีทรัพย์สิน
ฉะนั้นมันเป็นไปไม่ได้
คุณครับ
เราเป็นคนงานที่ซื่อสัตย์ และคำพูดของเราก็ศักดิ์สิทธิ์
เราสัญญาว่าจะจ่าย 10,000 ฟรังก์คืนให้ในห้าปี
ขอโทษนะ แต่เราจะไม่เชื่อคำพูดของคนอื่น
แค่เรื่องการเงินเท่านั้น เข้าใจไหม
- ทำตัวดีๆ นะ - ธนาคารเฮงซวย
เดี๋ยวนี้คุณไม่ถือปืนเดินเข้าธนาคารแล้ว
ตอนนี้คริสต์มาส คุณไม่มีอะไรที่ดีกว่านี้ให้ทำหรือไง
คนไปเยี่ยมเพื่อนฝูงกันตอนคริสต์มาส
คุณต้องการอะไร
คนของคุณตามผมมาหลายสัปดาห์แล้ว คุณก็เห็นว่าผมเป็นแค่ช่างก่อสร้าง
สายข่าวบอกเราว่าตอนนี้…
คุณจะใช้เวลาพิมพ์โฆษณาชวนเชื่อ
แล้วสายข่าวของคุณบอกอะไรคุณอีก
บอกว่าไม่มีการปล้นแล้ว
หรือไม่คุณก็อาจจะไม่กล้า ถ้าไม่มีซาบาเตเพื่อนคุณ
เคยได้ยินชื่อนั้นไหม กิโก ซาบาเต
คุณคงยังไม่ได้อ่านหนังสือพิมพ์วันนี้สินะ
บอกตามตรงว่าน่าเสียดาย
ผมคงสนุกกับการจับคุณ ขังคุณไว้ในคุกลา ซ็องเต
แต่ว่านี่แหละชีวิต
อ้อ สุขสันต์วันคริสต์มาสนะ อูร์ตูเบีย
(กิโก ซาบาเตถูกตำรวจยิงดับ โจรร้ายสิ้นชีพ)
แด่กิโก
ทุกคนหมอบลงกับพื้น!
นั่นเงินของคุณหรือของธนาคาร
- ผมเพิ่งถอนมัน มันเป็นเงินของผม - งั้นก็เก็บไว้
คุณ!
อย่ายิงนะ อยากได้อะไรก็เอาไป
- ไปกันเถอะ - ไปเร็ว
เก้าพันเก้าร้อย เอ้านี่ เงิน 10,000 ฟรังก์ของคุณ
ขอบคุณครับ
คุณชื่ออะไร
ฌาเน็ตต์ แต่ทุกคนเรียกฉันว่าเปอตี ฌานน์
คุณทำงานที่นี่มานานหรือยัง
ตั้งแต่ฉันอายุ 14 ฉันเลยรู้แค่นี้
เจ้านายคุณบอกว่าคุณพูดภาษาสเปนได้
ใช่ แม่ฉันมาจากเกวงกา
เราต้องการคนที่ใช้เครื่องจักรพวกนี้เป็น และเป็นคนที่เราไว้ใจได้
ฉันรู้ทุกอย่างที่ต้องรู้ และคุณก็ไว้ใจฉันได้
แน่ใจนะ เลือกตั้งครั้งที่แล้ว คุณเลือกใครเป็นประธานาธิบดี
ไม่ได้เลือกใครเลย ฉันไม่เชื่อมั่นพวกนักการเมือง
นี่ สิ่งที่นายทำมันโง่เง่า
เราต้องการโรงพิมพ์ และตอนนี้เราก็มีแล้ว
ก็ได้ ฉันจะขอให้สหภาพโรงพิมพ์ดูแลมัน
สหภาพเหรอ ไม่มีทาง โรงพิมพ์เป็นของผม ผมจะดูแลเอง
นายคิดว่าตัวเองเป็นใคร
ผู้นิยมอนาธิปไตย ผมไม่รับคำสั่งใคร หรืออธิบายตัวเอง คุณเคยสอนผมอย่างนั้น
ตอนนี้นายเลยยังชีพด้วยตัวเองเหรอ
- อัสตูเรียโน ไปกันเถอะ - เดี๋ยวฉันตามไป
ให้ตายสิ
นายจะต้องเผชิญกับผลที่ตามมา
ไปกันเถอะ โฆเซป
นายคิดว่าเฆร์มินัลเป็นคนส่งข่าวจริงๆ เหรอ
แน่นอน ผมพนันด้วยชีวิตยังได้เลย
- สวัสดีค่ะ - สวัสดีค่ะ
- สวัสดีค่ะ คุณผู้หญิง - สวัสดีค่ะ
- แผ่นพับของเราได้ยังคะ - ได้แล้วค่ะ มันอยู่ตรงนั้น
- ขอบคุณค่ะ - ยินดีค่ะ
ถ้าอยากมีประโยชน์ เข้าร่วมกับเรานะคะ
คนยิ่งเยอะก็ยิ่งสนุก มันสำคัญน่ะค่ะ
ไปก่อนนะคะ
บายค่ะ
(มหาวิทยาลัยประท้วง มหาวิทยาลัยนองแตร์)
(ความงามอยู่ที่ถนน)
(เราจะสู้จนถึงที่สุด)
กรุณาออกไปจากมหาวิทยาลัยเดี๋ยวนี้ ไม่งั้นเราจะใช้กำลังบังคับให้คุณออกไป
(การคิดเชิงวิพากษ์จงเจริญ นองแตร์รวมกันเป็นหนึ่ง)
การปฏิวัติของชนชั้นกลางเป็นไปตามกฎหมาย
การปฏิวัติของชนชั้นแรงงานคือเศรษฐกิจ และของเรา…
ต้องเป็นการปฏิวัติทางสังคมและวัฒนธรรม
เพราะเราต้องการสังคม ที่ชายและหญิงเท่าเทียมกัน
ที่ชายและหญิงเป็นอิสระ
เปิดนมให้เราดูหน่อย
ไปให้พ้น หุบปากซะ พอได้แล้ว
ระบบการเมืองของเราควบคุมโดยชนชั้น
ที่ไม่ได้เป็นตัวแทนของเรา ฉะนั้นพวกเราคนหนุ่มสาว
ด้วยความมุ่งมั่น และความสามารถในการระดมกำลัง
เปลี่ยนระบบได้ เราเปลี่ยนโลกได้
เร็วสิ คนสวย ควักนมออกมา
ขัดจังหวะเธออีก ฉันจะต่อยหน้านายให้แหก เข้าใจไหม
ไปให้พ้นได้แล้ว ทั้งคู่เลย
- เป็นยังไงบ้าง ดีไหม - ค่ะ มันเยี่ยมมากเลย
- คนมากันเยอะมาก - ใช่ ฉันดีใจจริงๆ
- ขอบคุณนะคะที่ทำให้ไอ้งั่งนั่นหุบปาก - หน้าที่ผมในฐานะพลเมืองที่มีความรับผิดชอบน่ะ
- เป็นคนสเปนเหรอ - ใช่ เห็นชัดขนาดนั้นเลยเหรอ
คุณแก่ไปหน่อยที่จะอยู่มหาวิทยาลัย
อ๋อ คุณให้นี่ผมไว้ มันเหมือนเป็นคำเชิญน่ะ
- ฉันให้คุณเหรอ - ใช่ ที่โรงพิมพ์ไง จำได้ไหม
ฉันก็ไม่รู้ เราแจกไปเยอะมาก แต่ก็ดีค่ะที่คุณมา
ไม่รู้สิ ผมคิดว่ามันสำคัญน่ะ
ใช่ค่ะ สำคัญมาก
- ขอถามอะไรหน่อยได้ไหม - ได้ค่ะ
- คุณชอบรับคำสั่งไหม - ก็ไม่ชอบนะ
และการเห็นคนจนยิ่งจนลง และคนรวยรวยขึ้นล่ะ
ไม่ชอบค่ะ
ออกไปจากมหาวิทยาลัยเดี๋ยวนี้ ไม่งั้นเราจะใช้กำลังบังคับให้คุณออกไป
บาทหลวงและนักการเมือง ที่ยัดเยียดความคิดของพวกเขาล่ะ
ไม่ชอบค่ะ
งั้นคุณก็เป็นพวกเรา อยากเข้าร่วมกลุ่มอนาธิปไตยของเราไหม
อะไรนะ
เราต้องการคนอย่างคุณ ผู้หญิงที่มีอุดมการณ์และฉลาด
มีความกล้าหาญ
วิ่ง! วิ่ง!
ระวัง ไปจากที่นี่กันเถอะ
ไอ้พวกเวรนั่น
อยู่ในที่เดียวกันตลอด
ฉันเห็นแล้วว่าคุณกับเจ้าหน้าที่เข้ากันไม่ได้
ว่าแต่คุณเป็นใครคะ ฉันไม่รู้จักชื่อคุณด้วยซ้ำ
ผมชื่อลูซิโอ อูร์ตูเบีย เป็นช่างก่อสร้าง
และผู้นิยมอนาธิปไตย และก็…
และอะไรคะ
- คุณอยากรู้จริงๆ เหรอ - อยากรู้สิ ฉันรับได้
และก็เป็นโจรปล้นธนาคาร
- เหมือนอาร์แซน ลูแปง - ผมพูดจริงๆ นะ
ผมเป็นนักเคลื่อนไหวที่มุ่งมั่น
เงินทั้งหมดที่เราเอามาจากธนาคาร เรานำไปช่วยเหลือผู้อื่น
- คุณพูดจริงเหรอ - จริงที่สุด แล้วคุณล่ะ คุณชื่ออะไร
ฉันชื่ออานน์ ฉันเป็นนักศึกษาชีววิทยา และอยากเปลี่ยนแปลงโลก
ที่นี่เยี่ยมมากเลย มันสวยดี แต่…
คุณเป็นนักศึกษาแต่มีเงินซื้อได้ไง
พ่อแม่ช่วยฉันน่ะ พ่อฉันเป็นนักธุรกิจ
งั้นคุณก็เป็นชนชั้นกลางระดับล่าง
คนที่พยายามโน้มน้าวพ่อเธอ ให้ทำบริษัทเป็นระบบกลุ่มนิยม
และให้มันอยู่ในมือของคนงาน
แล้วเขาว่ายังไง
บอกว่าตำรวจตีเรายังไม่แรงพอ
คุณไม่เต้นรำเหรอ
ผมเหรอ
ผมนั่งเฉยๆ ดีกว่า
มาสิคะ
- เต้นสิ - ผมเต้นไม่เป็น
คุณเต้นได้ ขยับเท้าแบบนี้
โจรปล้นธนาคารและผู้นิยมอนาธิปไตยคนสำคัญ แต่ไม่รู้เรื่องผู้หญิงเลยใช่ไหม
หนุ่มสเปนตกหลุมรัก
ตอนนี้เขาสร้างความรัก ไม่ใช่สงคราม
สารวัตร
- ท่านผู้บัญชาการ - โกสแตลโล หวังว่าคงจะมีข่าวบอกผมนะ
เขาตกหลุมรัก
เยี่ยม ปารีสทุ่มเงินเยอะมาก กับการต่อสู้อาชญากรรม
แต่สารวัตรใหญ่ของผม นั่งอยู่เฉยๆ มาหลายสัปดาห์แล้ว
ทำให้ผมเสียเงินมหาศาลไปกับการเป็นถ้ำมอง
เจ้านายครับ เชื่อผมสิ พวกเขาจะต้องลงมือเร็วๆ นี้แน่ ผมมั่นใจว่า…
ลงมือทำอะไร จูบกันบนถนนช็องเซลีเซเหรอ
เจ้านายครับ ให้ผมพนันอะไรก็ได้ ว่าเขาจะต้องกลับไปทำมันอีกแน่
ผมบอกคุณหลายครั้งแล้ว ถ้าไม่มีหลักฐาน ก็ไม่มีคดี
ฉะนั้นลุกขึ้นแล้วก็ไป จัดการคดีจริงๆ ตั้งหลายร้อยคดี
ที่กองอยู่ในห้องทำงานของผมซะ
ความตึงเครียดระหว่าง สหรัฐฯ และคิวบากำลังเพิ่มขึ้น
การสร้างทางลาดปล่อยขีปนาวุธบนเกาะ
บังคับให้เคนเนดี้ปิดล้อมกองทัพเรือ
ตามที่สัญญาไว้ รัฐบาลนี้ได้เฝ้าตรวจตราอย่างใกล้ชิด…
ประธานาธิบดีสหรัฐฯ ประกาศว่า พวกเขาจะเริ่มปฏิบัติการทันที
พวกอเมริกันมุ่งมั่นที่จะ ยุติกัสโตรและการปฏิวัติของเขา
- บ้าจริง เราควรทำอะไรสักอย่าง - คิวบาอยู่ไกลไปหน่อยนะ ว่าไหม
- เราพิมพ์แผ่นพับประณามมันได้ - ไม่ พิมพ์แผ่นพับยังไม่พอ
เราทำอะไรได้เหรอ
คุณทำอย่างอื่นในโรงพิมพ์ได้นอกจากแผ่นพับ
คุณพิมพ์เอกสาร
และหนังสือเดินทางปลอมได้ด้วย
(งานคุณภาพสูง)
สบายดีไหม ปาทริก
นี่ไง หางานอยู่
ฉันยังไม่อยากเชื่อเลยว่า พวกเขาไล่พวกคุณออกพร้อมกัน 20 คน
ผมรู้ ไม่ต้องย้ำเตือนผมหรอก
ผมเสนองานให้คุณได้
งานแบบไหน
งานที่มีแต่ผู้เชี่ยวชาญ การผลิตธนบัตรเท่านั้นที่ทำได้
อย่าบอกนะว่าคุณอยากปลอมเงินฟรังก์
เงินฟรังก์เหรอ ไม่ใช่อยู่แล้ว
เราจะปลอมเงินดอลลาร์
ล้อเล่นใช่ไหม
คุณบ้าไปแล้ว
เรามีแผน
ไม่ ไม่มีทาง มันบ้ามาก อีกอย่าง พี่สาวคุณฆ่าผมแน่
ฟังนะ ปาทริก
พี่สาวผมไม่จำเป็นต้องรู้ และคุณจะได้ค่าจ้างกลับบ้านทุกสัปดาห์
แต่ถ้าคุณอยากนั่งอยู่ตรงนี้ทั้งวันเหมือนคนแก่…
อันไหนคือของจริง
มันเหมือนกันเป๊ะเลย มีแต่ผู้เชี่ยวชาญเท่านั้นที่แยกแยะมันออก
นั่นคือสิ่งที่เราต้องตรวจสอบ
- สวัสดีครับ - สวัสดีค่ะ
เราอยากแลกมันเป็นเงินฟรังก์ครับ
มันใหม่มากเลย
เรามาฮันนีมูนกันน่ะค่ะ
- ขอบคุณนะ ลูซิโอ - ประชาชนควรได้รับสิ่งที่เป็นของพวกเขา
อะไรเนี่ย
- เราจะมีหนุ่มน้อยอูร์ตูเบียแล้วเหรอ - ไม่ก็สาวน้อย
(สถานทูตคิวบาประจำกรุงปารีส)
ท่านทูตครับ ธนบัตรพวกนี้ทรงอานุภาพเท่าระเบิดนิวเคลียร์
ถ้าเราพิมพ์ธนบัตรแบบนี้หลายล้านฉบับ แล้วทำให้โลกเต็มไปด้วยเงินดอลลาร์ปลอม
ธนาคารอเมริกันจะล่ม สกุลเงินของพวกเขาจะไร้ค่า
คุยกับกัสโตรนะครับ
เป็นไปไม่ได้ การสื่อสารของเราถูกตรวจสอบ
แต่อีกไม่กี่สัปดาห์ เชจะไปเยือนสหภาพโซเวียตและแวะที่ปารีส
คุยกับเขาสิ
ผมจะบอกแผนของผมให้เขาฟัง
สวัสดีครับ ผมลูซิโอ อูร์ตูเบีย
รอตรงนี้นะคะ ท่านทูตรอคุณอยู่ค่ะ
ลูซิโอ เข้ามาสิ
คุณมีเวลาห้านาที ทำตัวสุภาพไว้นะ
ให้เขาดูของ บอกแผนของคุณ ขอบคุณที่ให้คุณเข้าพบแล้วก็ออกไป
เข้าใจไหม ถึงคุณอาจจะอยากเถียง ก็อย่าเถียงเขานะ
ไม่ต้องห่วงครับ ท่านทูต ผมแค่หวังว่าผมจะไม่ลืมทุกอย่าง
ห้องน้ำอยู่ในนั้น
- นี่เหรอ - ใช่ เข้าไปได้เลย
คุณคือคนทำเงินดอลลาร์
ใช่ครับ ผมมาที่นี่ ในนามของคณะปฏิวัติอย่างพวกคุณ
ผู้การครับ เรามั่นใจว่าเราจะยุติระบบทุนนิยมได้
- และเรามีแผนที่จะทำมัน - ด้วยเงินดอลลาร์เหรอ
เงินปลอมน่ะเหรอ
ธนบัตรพวกนี้อาจเป็นอาวุธสงครามได้
มันแทบจะสมบูรณ์แบบ มีแต่ผู้เชี่ยวชาญเท่านั้นที่รู้ว่ามันเป็นธนบัตรปลอม
ดูสิครับ ผู้การ
ถ้าเราผลิตหลายล้านฉบับ ทำให้โลกเต็มไปด้วยเงินดอลลาร์ปลอม
ธนาคารอเมริกันจะล่ม
เงินของพวกเขาจะไร้ค่า เราทำลายพวกเขาได้
เรายุติระบบทุนนิยมได้ เราเปลี่ยนแปลงโลกได้
ใช่
คุณทำอาชีพอะไร
ผมเป็นช่างก่อสร้าง แต่บางครั้งผมก็มีแผนการ
ช่างก่อสร้าง…
มันเป็นแผนการที่แยบยล คนสเปน
แต่สหรัฐฯ เป็นประเทศที่มีอำนาจมากเกินไป
รวยเกินกว่าจะทำลายด้วยเงินดอลลาร์ปลอม
- แต่ถ้าเรา… - สหาย…
เห็บตัวเดียวฆ่าช้างไม่ได้
ไอ้งั่งเอ๊ย
- มีอะไรเหรอ - มีคนส่งข่าวพวกเขา
เวรเอ๊ย
นั่นสารวัตรโกสแตลโล
- เขาเห็นเราแล้ว - ไอ้เวรเอ๊ย
ยังไงต่อ เราจะทำไงดี
เงิน!
คุณ! หยุดนะ
ฉันว่าคุณจำผิดคนแล้วล่ะค่ะ
โกสแตลโลเรียกทุกหน่วย อูร์ตูเบียหนีไปได้ จับตาดูทางออกทุกทาง
- นั่นไง - ไหน
นั่นไง ผมบอกคุณแล้ว
เจ้าหน้าที่ทุกคน อูร์ตูเบียอยู่ข้างนอก จับเขาเดี๋ยวนี้
เขาอยู่ใกล้ๆ ที่จอดแท็กซี่ เขาใส่แว่นตากันแดด ลุยเลย
บอกแล้วไง
อูร์ตูเบีย ผมจับคนมีความผิดได้เสมอ
ไม่ต้องห่วง วันแรกแย่ที่สุด
แต่เดี๋ยวนายก็ชินเอง คอยดูสิ
ใช่ มันน่าขยะแขยง แต่เดี๋ยวนายก็ชินเอง คอยดูสิ
อย่า!
อูร์ตูเบีย หยุดนะ หยุดเดี๋ยวนี้
- ไม่เป็นไรใช่ไหม - ไม่เป็นไร ไปตายซะ
นายช่วยฉันไว้ คนสเปน
- นายต้องไปที่ห้องพยาบาล - ใช่
- นั่นมันเรื่องอะไรกัน - ไม่มีอะไร
ฉันขายเช็คปลอมให้คนจากมาร์แซย์ มันเป็นแผนที่เยี่ยมมาก
แผนฉันก็เหมือนกัน ดูสิมันทำให้ฉันมาอยู่ที่ไหน
ใช่ คุกมีแผนเยี่ยมๆ ที่ผิดพลาดเต็มไปหมด
ลูซิโอ นี่ตีแยรี เขาจะเป็นทนายของคุณ
- เราจะช่วยคุณออกไปจากที่นี่ - แล้วคนอื่นๆ ล่ะ
พวกเขาบอกว่าไม่รู้อะไร ผู้พิพากษาเลยให้ประกันตัวออกไป
เหมือนที่ให้อานน์ประกันตัว
พวกเขายังไม่ได้ตัดสินใจเรื่องคุณ
แต่คุณไม่มีประวัติอาชญากรรม พวกเขาน่าจะให้คุณประกันตัวเหมือนกัน
ทุกอย่างจะเรียบร้อย คอยดูสิ
อ้อ แล้วก็ เธอจะชื่อฌูว์เลียต
ผู้หญิงเหรอ
ใช่ค่ะ
คุณต้องช่วยผมออกไปจากที่นี่
ไม่ต้องห่วง คุณจะได้ออกไปในหนึ่งสัปดาห์
บ้าจริง อานน์คลอดลูกแล้ว
อย่าทำอะไรโง่ๆ นะ นายกำลังจะได้ออกไป
ทนายฉันก็พูดแบบนั้น แต่นี่มันตั้งหลายเดือนแล้ว
ใจเย็นๆ
อูร์ตูเบีย คุณได้รับการปล่อยตัวโดยมีเงื่อนไข
งั้นก็ไปเลย ไปหาเมียนายสิ
(แปดปีต่อมา)
เอ้านี่
นี่มันอะไรกัน เงินของผมอยู่ไหน
นั่นแหละ ลูซิโอ มันเรียกว่าเช็คเดินทาง
คุณแลกเป็นเงินได้ทุกธนาคารในโลก
คุณยื่นกระดาษนี่แล้วพวกเขาก็ให้เงินคุณเหรอ
ใช่ ในร้านด้วย นี่คืออนาคต
ผมอยากได้เป็นธนบัตรมากกว่า
สัปดาห์นี้คุณได้เป็นเช็คเดินทาง ไม่เอาก็อย่าเอา โอเคไหม
- ไร้สาระสิ้นดี - ผมรู้
- แล้วเจอกัน - แล้วเจอกัน
- นั่นแมวเหรอจ๊ะ - ใช่ค่ะ
แน่ใจเหรอ มันดูเหมือนยีราฟมากกว่านะ
ดูสิ พ่อมาแล้ว
- สาวๆ ของพ่อเป็นไงกันบ้าง - เยี่ยมค่ะ
- รู้อะไรไหม - อะไรลูก
หนูได้เก้าคะแนนวิชาเลข
ลูกควรได้รางวัลนะ
เอแคลร์ ขอบคุณค่ะ พ่อ
โอเค ไปกันเถอะ
ทั้งหมด 23.30 ฟรังก์ค่ะ
ผมมีแค่สิบฟรังก์ อีกสองสามวันผมจ่ายที่เหลือให้ได้ไหม
ธนาคารไม่ยอมผ่อนผัน ให้เราได้หายใจหายคอเลย
ขอโทษด้วยค่ะ คุณมีเงินจ่ายแค่ไหนก็เอาไปได้แค่นั้น
แต่คุณจ่ายด้วยเช็คนี่ได้
- ด้วยเช็คนี่เหรอ - ใช่ค่ะ คุณแค่ต้องเซ็นชื่อตรงนี้
โอเค
มันเรียกว่าอะไรนะ
เช็คเดินทาง คุณเอาไปแลกเงินที่ธนาคารไหนก็ได้ในโลก
แม้แต่ซูเปอร์มาร์เก็ต คุณยื่นกระดาษแผ่นนี้ให้ แล้วก็ได้เงินทอนกลับมา
เป็นสิ่งประดิษฐ์ที่เยี่ยมมาก
เราลืมเรื่องปล้นไปได้เลย นี่คืออนาคต
ผมก็ไม่แน่ใจนะ ลูซิโอ การยุ่งกับธนาคารอเมริกัน…
- มันอันตราย - แน่นอนอยู่แล้ว
- ทุกอย่างที่เราทำมันอันตราย - ฟังนะ ปาทริก
สิ่งสุดท้ายที่ผมต้องการคือกลับเข้าคุก เข้าใจไหม ที่นั่นมันแย่ที่สุด
แต่เราเป็นผู้นิยมอนาธิปไตย เราเปลี่ยนเป็นชนชั้นกลางไม่ได้
ธนาคาร นักการเมือง ผู้พิพากษา ชนชั้นแรงงานอยู่ต่ำสุดสำหรับพวกเขา
พวกเขาข่มเหงทำร้ายเรา
เรามีสิทธิ์ที่จะทำกับพวกเขาบ้าง โดยเฉพาะธนาคาร
ถูกต้อง
เช็คพวกนี้ปลอมง่ายกว่า หนังสือเดินทางและบัตรประชาชนซะอีก
ใช่ แต่ยากกว่าธนบัตรดอลลาร์
ผมตรวจสอบแล้ว โทษฐานปลอมแปลงเช็คต่ำกว่า
มันเป็นบริษัทเอกชน ความผิดก็เลยน้อยกว่า
ทำไมต้องเป็นซิตี้แบงก์
ถ้าคุณจะตามล่าธนาคาร ก็ต้องเป็นธนาคารที่ใหญ่ที่สุดในโลก
และการแลกมันเป็นเงินก็คงเป็นเรื่องง่าย
เถอะน่า ปาทริก ช่วยเราทำแม่พิมพ์หน่อย
ทำแค่นั้น ที่เหลือเราจะจัดการเอง
อย่าให้พี่สาวคุณรู้นะ
โอเค พูดพอแล้ว ทำงานกันดีกว่า
มันไร้ที่ติจริงๆ
เยี่ยม!
คุณทำอะไรอยู่ ลูซิโอ ตอนกลางคืนคุณไม่กลับบ้าน
เราคุยกันแล้วว่าจะระวังให้มากกว่านี้ คุณก็รู้ว่าตำรวจยังจับตาดูอยู่
ถ้าเราติดคุก ใครจะดูแลฌูว์เลียต
ฟังนะ ฉันจะทำหนังสือเดินทางพวกนี้ เป็นครั้งสุดท้าย มันจบแล้ว
คุณก็ควรหยุดเหมือนกัน ลูซิโอ
สวัสดีครับ ขอขึ้นเงินเช็คนี่หน่อยครับ
(แลกเปลี่ยนเงินตรา)
มีปัญหาอะไรเหรอครับ
ไม่มีครับ ผมแค่ตรวจสอบดูให้แน่ใจว่า เลขที่เช็คไม่ตรงกับ
เช็คที่หายหรือถูกขโมยน่ะครับ
ว่าไง
โอเค แต่ละคู่จะได้เช็ค 20 ใบ และจะไปคนละเมือง
คุณจะเอามันไปขึ้นเงินที่ สำนักงานซิตี้แบงก์ตอนเที่ยงตรง
เรายิ่งไปที่สาขาธนาคารได้มากเท่าไหร่ พวกสารเลวนั่นก็จะยิ่งเสียหายมากเท่านั้น
ส่วนนี้สำคัญมาก เราทุกคนต้องทำมันตอนเที่ยงตรง
มันจะทำให้พวกเขาตรวจสอบเลขที่เช็คไม่ได้ ซึ่งอยู่ตรงนี้
เราต้องระวังให้มากๆ
เราคนหนึ่งเข้าไป ส่วนอีกคน คอยดูอยู่ข้างนอกว่ามีอะไรน่าสงสัย
นี่จะเป็นการเวนคืนเงิน
ครั้งใหญ่ในประวัติศาสตร์ ที่จะเป็นเหตุการณ์สำคัญของอนาธิปไตย
แต่มันจะได้ผลก็ต่อเมื่อเราทำมันพร้อมกัน
พอเช็คไปถึงสำนักงานใหญ่ แล้วพวกเขาเห็นว่าเป็นของปลอม
เราก็จะแจกเงินให้คนที่ต้องการมันไปแล้ว
คู่ของคุณจะรออยู่ตอนคุณออกจากสาขา
เพื่อรวบรวมเงินและแจกจ่ายมัน
หรือบอกคนอื่นๆ ถ้ามีปัญหา
ถ้าทุกอย่างราบรื่น เราจะทำมันเดือนละครั้ง
(เฟิร์สต์เดย์ ลียง)
คุณรู้ว่าต้องแบ่งยังไง สามส่วน
ส่วนหนึ่งสำหรับจุดประสงค์อนาธิปไตย
ส่วนหนึ่งสำหรับนักโทษกับครอบครัวของพวกเขา
อีกส่วนหนึ่งสำหรับค่าใช้จ่ายของเรา
ค่าใช้จ่ายของเรา รวมถึงไวน์สองสามขวดเพื่อฉลองใช่ไหม
ใช่เลย อัสตูเรียโน อย่างน้อยที่สุด
(โบลิเวีย)
(เนชันแนลซิตี้แบงก์ นิวยอร์ก)
ที่จริงมันง่ายมากเลย
ระบบของพวกเขาคือ ซื้อเช็คเดินทางของจริงเพื่อคัดลอกเลขที่เช็ค
แล้วพวกเขาก็ทำสำเนาเช็คแต่ละฉบับ ออกมาร้อยฉบับ
เพราะพวกเขาเอามันไปขึ้นเงิน ในวันเดียวกัน เวลาเดียวกันตามสาขาต่างๆ
มันเป็นไปไม่ได้ที่จะตรวจพบการต้มตุ๋น จนกว่าเช็คจะมาถึงที่นี่ในสองสามวันต่อมา
นี่มาจากชุดล่าสุด
อย่างที่คุณเห็น มันมีคุณภาพสูงมาก
- นี่เป็นการต้มตุ๋นครั้งใหญ่ - แล้วตำรวจฝรั่งเศสทำยังไงกับเรื่องนี้
พวกเขาบอกว่ากำลังสืบสวน และจะจับคนร้ายเร็วๆ นี้
แต่เช็คมาเรื่อยๆ เราจะสูญเสียหลายล้าน
ใช่ครับ
นี่อาจเป็นหายนะได้
คุณแบร์โรว์
คุณจะต้องไปปารีสและจัดการเรื่องนี้
ผมเข้าใจที่คุณกังวล คุณแบร์โรว์
แต่คุณจะให้เราส่งตำรวจไปเฝ้าดูทุกสาขาไม่ได้
วางใจเราได้ การสืบสวนของเราจะบังเกิดผลเร็วๆ นี้
ผมไม่รู้ว่าคุณใช้วิธีการอะไร
แต่เช็คปลอมพวกนั้นมีเข้ามาเรื่อยๆ
เราแค่ต้องรวบรวมหลักฐานให้เพียงพอ ก่อนจะทำการจับกุม
หลักฐานเหรอ
มีหลักฐานมากกว่านี้เหรอ
ถ้านี่เป็นธนาคารฝรั่งเศส
คุณไม่คิดเหรอว่าคงมีการจับกุมคนร้ายแล้ว
คุณกำลังกล่าวหาว่า เราไม่ได้ทำหน้าที่อย่างเหมาะสมงั้นเหรอ
ไม่ครับ เปล่าเลย
- เราทุกคนอยู่ฝ่ายเดียวกันใช่ไหม - ผมก็คิดอย่างนั้น
แล้วการสืบสวนที่คืบหน้าอยู่นี้ มันนำเราไปไหน
พรุ่งนี้เป็นวันเกิดของโซฟี
- โซฟีเหรอ - ค่ะ
- ลูกอยากไปเหรอ - ค่ะ นะคะ
- ตอนกี่โมงจ๊ะ - ตอนหกโมงเย็น
- สารวัตร ไม่ได้เจอกันนานเลย - ยังไปทำงานก่อสร้างทุกวันเหรอ
ผมเป็นช่างก่อสร้างและก็เป็นมา 20 ปีแล้ว
เช็คพวกนี้ทำออกมาได้ดีมาก ดูคุ้นๆ ไหม
ผมบอกคุณแล้ว สารวัตร ผมวางมือแล้ว
คนของซิตี้แบงก์โกรธมาก พวกเขาต้องการให้จับตัวคนร้ายเข้าคุก
พ่อคะ พ่อจะติดคุกเหรอ
ไม่หรอกลูก เขาแค่ถามคำถามน่ะ
ฟังนะ สารวัตร ธนาคารเป็นโจรตัวฉกาจที่สุดในโลก
ผมดีใจที่พวกเขาโดนปล้น
และถ้าเป็นธนาคารอเมริกัน ผมก็ดีใจยิ่งกว่าเดิมอีก
ทำเป็นอวดฉลาด
(ตำรวจ)
ตามจับตาดูเขาไว้ คราวหนี้อย่าให้เขาหนีรอดไปได้ล่ะ เข้าใจไหม
นั่นคือสิ่งที่คุณทำอยู่
คุณควรคิดถึงฌูว์เลียต
นั่นคือสิ่งที่ผมทำอยู่
ถ้าเราอยากให้เธออยู่ในโลกที่ดีกว่านี้ เราต้องสู้ต่อไป
- มีวิธีอื่นให้สู้เยอะแยะ - มีเหรอ
วิธีไหนล่ะ
ฉันได้รับการเสนอตำแหน่ง จากเมดิโกส เดล มุนโด
มันเป็นโครงการในโบลิเวีย
เราสามคนไปด้วยกันได้ ฉันจะทำงานในโรงพยาบาล
และคุณก็ช่วยสร้างบ้านได้
มันจะเป็นอีกวิธีที่จะต่อสู้ และเปลี่ยนแปลงโลกต่อไป
มันไม่ใช่เวลา อานน์ นี่มันเรื่องใหญ่
ลูซิโอ ตำรวจทำผิดพลาดซ้ำแล้วซ้ำอีกได้ และมันก็ไม่สำคัญ
พวกเขาแค่เริ่มต้นใหม่ แต่ถ้าคุณก้าวผิดครั้งเดียว
คุณจบเห่แน่
การต้มตุ๋นครั้งใหญ่ ที่ส่งผลกระทบต่อธนาคารที่ใหญ่ที่สุดในโลก
เฟิร์สต์เนชันแนลซิตี้แบงก์
เช็คเดินทางปลอมคุณภาพสูง แพร่กระจายทั่วฝรั่งเศส
บางสาขาเลิกรับมันแล้ว
เนื่องจากการสูญเสียอย่างหนัก ที่เกิดจากเช็คปลอมเหล่านี้
ทำให้ลูกค้าไม่พอใจ…
คุณพยายามจะบอกผมว่าช่างก่ออิฐคนนี้
คือมันสมองที่อยู่เบื้องหลังปฏิบัติการทั้งหมด
ถ้าเป็นแก๊งโจรธรรมดาๆ มันคงจะง่ายกว่า
คนพวกนั้นโง่ จับง่าย
แต่อูร์ตูเบียระวังตัวมาก
และไม่ไว้ใจใคร
มันไม่ง่ายเลยที่จะรวบรวมหลักฐานเอาผิดเขา
แล้วคุณคิดว่าจะใช้เวลานานแค่ไหน
ที่คุณกับทีมฝรั่งเศสที่น่าทึ่งของคุณ จะจับคนต้นคิดคนนี้ได้
เพื่อนร่วมห้องขังก็เหมือนพี่ชาย
ฟังเขานอนกรนและดมตดเขาตั้งหกเดือน
แม้แต่เมียเขาก็ไม่รู้จักเขาดีเท่าคุณ
มันเป็นสถานการณ์ที่สุดโต่งมาก คุณต้องเผชิญกับมัน
แล้วก็ปลงตก ไม่งั้นชีวิตคุณล่มแน่
- แล้วก็อะไรนะ - ปลงตก
- แน่นอน - ใครเอาเบียร์อีกบ้าง
ฉันเอาอีก
- ถ้าเราพยายามทำมันในการศึกษา - ค่ะ
ผู้คนก็ตอบรับ
แต่เราต้องวางรากฐาน…
ดูสิ ลูซิโอ
ฉันอยากให้คุณรู้จักกับปีแยร์ หัวหน้าของเมดิโกส เดล มุนโดในปารีส
- ยินดีครับ - เช่นกันครับ
เดือนหน้าเขาจะเดินทางไปโบลิเวียกับทีม
หวังว่าเราจะเจอคุณที่นั่นนะครับ
ฉันบอกเขาว่าเรากำลังคิดอยู่
ใช่ครับ แต่มันเป็นการตัดสินใจที่ยาก
แน่นอนครับ แต่ผมหวังว่าคุณจะไป
เราต้องการคนที่มีทักษะและมุ่งมั่นอย่างอานน์
ดูก่อนนะ
- คืนนี้จะออกไปข้างนอกอีกแล้วเหรอ - ใช่
ฉันต้องการคำตอบ คุณจะไปกับเราหรือเปล่า
- เห็นชัดว่าคุณตัดสินใจแล้ว - ฉันทิ้งโอกาสนี้ไม่ได้น่ะ
และฉันก็จะไม่ยอมให้ฌูว์เลียตดูพ่อเธอเข้าคุก
ไม่เข้าใจเหรอ อานน์ เรากำลังโค่นธนาคารที่ใหญ่ที่สุดในโลก
คุณนั่นแหละที่ไม่เข้าใจ
ต่อให้คุณขโมยมากแค่ไหน คุณก็ไม่มีวันโค่นพวกเขาได้
พวกเขาก็โค่นเราไม่ได้เหมือนกัน
คุณอยากทำอะไรก็ทำ แต่เราจะไปไม่ว่าคุณจะไปด้วยหรือไม่ก็ตาม
คุณอยากทำอะไรก็ทำ
ผมมีเรื่องที่สำคัญกว่านี้ต้องคิด
ผู้คนกังวลกันไปหมด ลูซิโอ
บางสาขาจะรับขึ้นเงินเช็คแค่วันละใบ บางสาขาก็ไม่รับเลย
- อีกไม่นานพวกเขาต้องปิดรับหมดแน่ - แล้วเราจะทำยังไงกับเช็คทั้งหมดนี้
เรามีเช็ค 30,000 ฉบับที่พร้อมจะแพร่กระจาย
คุณอยากทิ้งเงินสามล้านเหรียญเหรอ
แล้วจะทำยังไง เราขึ้นเงินมันทีละใบไม่ได้
ใช่ ความเสี่ยงจะสูงมาก
อาจถึงเวลาต้องวางมือแล้ว
นายคิดอะไรอยู่
บ้าจริง เราต้องขายมันทั้งหมดในครั้งเดียว
ผู้ซื้อรายเดียว ขายครั้งสุดท้าย
พยายามครั้งสุดท้าย แล้วเราก็วางมือ
เราจะทำสำเร็จแน่
ครั้งใหญ่ที่สุดของเรา คุณจะว่าไง
ใครเห็นด้วยบ้าง
นึกดูสิว่ามันจะทำอะไร เพื่อจุดประสงค์ของเราได้บ้าง
เพื่อนร่วมชาติที่ถูกเนรเทศ ยังต้องการความช่วยเหลือจากเรา
ก็ได้
บอกเรามาซิว่า คุณจะหาคนซื้อเช็คทั้งหมดนี้ได้ที่ไหน
(ร้านขายสินค้ามือสองอัลบาเรซ)
(ปิดแล้ว)
เป็นไงบ้าง ชาร์ลี
ลูซิโอ มาทำอะไรที่นี่
แวะมาเยี่ยมเฉยๆ หรือมีอะไรมาจำนำ
ฉันมีเรื่องให้นายช่วย
ได้ นายช่วยชีวิตฉันไว้ อยากให้ช่วยอะไรว่ามาเลย
เครื่องบินออกตอนเที่ยงวันเสาร์ คุณยังมีเวลานะ
- เอาของมาหรือเปล่า - เราเอาตัวอย่างมาให้
ดี โทนี่ เกรโกรอนายอยู่ ทางนี้เลย
(เฟิร์สต์เนชันแนลซิตี้แบงก์ นิวยอร์ก รัฐนิวยอร์ก สหรัฐอเมริกา)
มันน่าทึ่งมาก
แทบจะสมบูรณ์แบบเลย
- อยากดื่มอะไรหน่อยไหม - เราไม่ดื่มในเวลางาน
พูดเองเออเองน่ะสิ ผมอยากดื่ม
- อัสตูเรียโน… - ไม่รู้ว่าชาร์ลีบอกคุณหรือเปล่า
ผมเห็นด้วยกับจุดประสงค์ของคุณมานานแล้ว
เหล่าผู้นิยมอนาธิปไตยชาวสเปน
ที่จริงพ่อผมเคยอยู่ในกองพลน้อยนานาชาติ
ที่บ้านเรามีหนังสือเกี่ยวกับดูร์รูติ อากัสโซ…
กิโก ซาบาเต
ซาบาเตเป็นเพื่อนเรา
จริงเหรอ น่าเสียดายที่ไม่มี คนแบบพวกคุณในสหรัฐฯ อีกแล้ว
เราชอบเงินมากกว่าอุดมการณ์
ฉะนั้นเรามาคุยเรื่องเงินกันเถอะ
ผมพร้อมที่จะซื้อของทั้งหมดถ้าราคาสมเหตุสมผล
- คุณคิดว่าเท่าไหร่ล่ะถึงจะสมเหตุสมผล - หนึ่งส่วนสามของราคาปกติ
ก็ได้ ให้เราหนึ่งล้านดอลลาร์ แล้วเราจะให้เช็คมูลค่ามากกว่านั้นสามเท่า
ผมขอเวลาสองสามวัน
คุณมีเวลาถึงวันเสาร์ก่อนเที่ยง
- นายไม่ไว้ใจเขาเหรอ - อย่าไว้ใจคนแปลกหน้า
ไป
มีเชล ขอแลกเหรียญหน่อย
- พี่มาทำอะไรที่นี่ - เราจะติดคุกกันหมดเพราะเธอ
ตำรวจเฝ้าดูบ้านเรา ตามเราไปทุกที่
มันเกี่ยวกับเธอและการปฏิวัติของเธอตลอด พยายามคิดถึงคนอื่นบ้างสิ
- นี่เป็นครั้งสุดท้ายแล้ว - ไม่!
มันจบแล้ว ฉันเบื่อที่เธอหาแต่เรื่องเดือดร้อนใส่ตัว
อยากทำอะไรในชีวิตเธอก็ทำไป แต่อย่าดึงเราเข้าไปเกี่ยว
ปาทริก ไปกันเถอะ
อานน์
พวกเขาตามเราทุกคน พวกเขาต้องรู้อะไรบางอย่างแน่
มีแต่คนอเมริกันที่รู้เวลาและสถานที่
คนอเมริกันอาจทำงานให้พวกเขาก็ได้
อัสตูเรียโนกับผมตามดูเขาอยู่ เขาใช่คนที่เขาบอกว่าเขาเป็นจริงๆ
เราควรยกเลิกมันซะ
เราพลาดโอกาสนี้ไม่ได้ เงินนั่นจะช่วยคนมากมาย
ฟังนะ ลูซิโอ ฉันขอโทษ
แต่ฉันไม่อยากติดคุก
ไม่
ลาก่อนนะ
ฉันไปนอนก่อนนะ
ช่างมันเถอะ
- มันไม่คุ้มหรอก - ผมต้องทำมัน ไม่งั้นพวกเขาจะชนะ
"พวกเขา" เหรอ
ธนาคาร คนที่มีอำนาจ ระบบ
ถ้าเราไม่สู้กับศัตรู พวกเขาจะแข็งแกร่งขึ้น
ช่วยผมนะ
ขอร้อง เราทำได้แน่
คุณกับผม เหมือนเมื่อก่อนนี้ไง
ไม่ค่ะ ลูซิโอ มันจบแล้ว
มันสายไปแล้ว เครื่องบินจะออกตอนเที่ยง
ยังมีเวลาเหลือเฟือ ช่วยให้ผมหนีพ้นจากพวกเขา เป็นครั้งสุดท้าย
แล้วเราสามคนจะไปโบลิเวียด้วยกัน
ฉันบอกแล้วไงว่าไม่ และก็เหมือนเคย คุณไม่ฟังเลยหรือไม่ก็ไม่อยากฟัง
นี่ตั๋วของคุณ
ก็แล้วแต่คุณนะ
เดี๋ยวฌูว์เลียตก็ตื่นแล้ว และฉันก็ต้องเก็บของให้เสร็จ
ก็ได้
เจอกันที่สนามบินนะ
เยี่ยมค่ะ โชคดีนะ
(มอสโก 1980)
คุณต้องการอะไร
ทำอะไรน่ะ
ไม่ต้องห่วง เพื่อน แค่แป๊บเดียว
ไม่ได้นะ บ้าหรือเปล่า
ไอ้เวรเอ๊ย
ไปไหนมา เกิดอะไรขึ้น
สวัสดีครับ รับอะไรดีครับ
กัลวาโดส์ครับ
ผมขอกาเฟโอแลกับครัวซองต์สองชิ้น
เนยกับแยมด้วย
แผนลับวุ่นๆ พวกนี้ทำให้ฉันหิวน่ะ
สวัสดีค่ะ ขอบคุณค่ะ
เข้าไปสิลูก
ไม่ต้องห่วง ยังมีเวลา นายไม่พลาดเที่ยวบินหรอก
เขาอยู่นั่นไง
รออยู่นี่นะ
อย่าขยับ หมอบลงบนพื้น
ขอโทษครับ คุณผู้หญิง
มันจบแล้ว อูร์ตูเบีย คุณเล่นและคุณก็แพ้
คราวนี้คุณไม่รอดพ้นไปได้แน่
พวกเขารู้ได้ยังไง
อัสตูเรียโนกับเปอตี ฌานน์ และคนอเมริกันติดคุกหมด
คนเดียวที่หายไปคือปาทริก
ไม่มีทาง
ผมได้ข่าวว่าช่วงนี้เขาเล่นพนันมากไป และเป็นหนี้เพียบ
ถ้าเขาบอกผม ผมคงช่วยเขา
สิ่งที่เขาทำ… มันไม่น่าเชื่อเลย
ผู้พิพากษาจะให้อัสตูเรียโน กับเปอตี ฌานน์ประกันตัวออกไป
แต่ในกรณีของคุณ
มันจะยากกว่า
แบร์โรว์ หัวหน้าฝ่ายรักษาความปลอดภัย ของซิตี้แบงก์มุ่งเป้าล่าตัวคุณ
พวกเขาขอโทษจำคุก 20 ปี
และชดเชยความเสียหายที่คุณก่อไว้ ห้าสิบล้านดอลลาร์
ตอนนี้เราซวยแล้วจริงๆ
ลูซิโอที่รัก ฉันรู้มาตลอดว่าคุณเป็นคนมีอุดมการณ์
และเป็นคนพูดจริงทำจริง นั่นคือสิ่งที่ทำให้ฉันตกหลุมรักคุณ
ฉันรู้ว่าการต่อสู้ จะเป็นสิ่งสำคัญที่สุดสำหรับคุณเสมอ
แต่ยุคสมัยมันเปลี่ยนไปแล้ว
การปฏิวัติเป็นแค่ยูโทเปียจากอดีต
ตอนนี้เราอยู่คนละโลกกันแล้ว
ตอนนี้การต่อสู้เปลี่ยนไปแล้ว
ที่นี่ในโบลิเวีย เราจะได้รู้จักอีกวัฒนธรรมหนึ่ง
รู้วิธีอื่นๆ ในการช่วยเหลือผู้คน
พูดง่ายๆ ก็คือโลกที่แตกต่าง
ฌูว์เลียตกับฉันสบายดี ฉันว่าเราอยู่ที่นี่อย่างมีความสุขได้
หวังว่าคุณได้จะออกจากคุกเร็วๆ นี้ และมาเยี่ยมเราได้
ฌูว์เลียตคิดถึงคุณ และก็…
ฉันจะรักคุณเสมอ ไม่ว่าจะยังไง
ฌูเลียตต์กับอานน์
อูร์ตูเบีย มีคนมาเยี่ยมคุณ
ผู้พิพากษาต้องการสรุป การไต่สวนมูลฟ้องก่อนกำหนด
ถ้าเธอทำแบบนั้น คุณจะอยู่ในคุก จนกว่าจะมีการพิจารณาคดี แต่ถ้าเราเลี่ยงมันได้
เธอต้องปล่อยตัวคุณโดยมีเงื่อนไข
- เราทำอะไรได้บ้าง - คือ…
จากหลักฐานและคำให้การที่รวบรวมได้
ลูซิโอ อูร์ตูเบีย เป็นหัวหน้าแก๊งที่ปลอมแปลงเช็คเดินทาง
จากเฟิร์สต์เนชันแนลซิตี้แบงก์
และให้เงินสนับสนุน กลุ่มผู้นิยมอนาธิปไตยหลายกลุ่ม
เราขอให้ศาลที่เคารพปิดการไต่สวนมูลฟ้อง
และกำหนดวันพิจารณาคดีเลยครับ
ศาลเห็นด้วยกับการเสนอให้พิจารณา และการปิดการไต่สวนมูลฟ้อง
สำหรับลูซิโอ อูร์ตูเบีย
ผู้ถูกกล่าวหามีอะไรจะเพิ่มเติมไหม
ครับ ศาลที่เคารพ ผมขอให้พิจารณาเป็นโมฆะ
ศาลที่เคารพ เราพบข้อผิดพลาดหลายอย่างในการดำเนินคดี
อย่างที่ท่านเห็นในเอกสารเหล่านี้
มีข้อผิดพลาด ในการแปลชื่อและรายละเอียดหลายอย่าง
เรามีข้อสงสัยในหลายส่วนของ ห่วงโซ่การครอบครองพยานหลักฐานด้วยเช่นกัน
เนื่องจากระยะเวลาการคุมขัง ก่อนการพิจารณาคดีจะหมดอายุในวันจันทร์
เราจึงขอให้ลูกความของเรา…
ได้รับการประกันตัวออกไป
ขณะที่ข้อผิดพลาดในคดีอยู่ระหว่างการแก้ไข
ศาลที่เคารพ นี่เป็นเรื่องตลก เพื่อเอาตัวผู้ต้องหาออกจากคุก
ขอโทษครับ ผมพูดฝรั่งเศสไม่ได้
ปัญหาทางกฎหมายเหล่านี้ไม่สามารถมองข้ามได้
เป็นไปได้ว่าเขาจะหลบหนี ศาลที่เคารพ
เงียบๆ ค่ะ
กฎหมายและการสันนิษฐานว่าบริสุทธิ์ เป็นประโยชน์ต่อเราครับ
- ลูซิโอ! ลูซิโอ ทางนี้ - แค่ถ่ายรูป
คดีของคุณออกข่าวทีวีทุกช่อง ตอนนี้คุณเป็นคนดังแล้ว
ขอทางหน่อยครับ ขอโทษครับ
- คุณอูร์ตูเบีย จริงหรือเปล่าที่… - คุณอูร์ตูเบีย
(ช่างก่อสร้างโรบินฮูด)
พวกเขาบอกว่า เขาเป็นนักอุดมการณ์ที่ต่อสู้กับองค์กร
เขาทำผิดกฎหมาย เราให้เขาเดินลอยนวลอยู่ตามถนนไม่ได้
และเราจะให้พวกเขาเปลี่ยนเขาเป็นฮีโร่ไม่ได้
ผู้พิพากษาอนุญาตให้เขาประกันตัว ผมทำอะไรไม่ได้
ทำได้สิ มีสิ่งที่คุณทำได้เสมอ
จับเขา ข้อหาอะไรไม่สำคัญ
ตั้งข้อหา ยัดข้อหา ใช้จินตนาการของคุณ แล้วส่งเขากลับเข้าคุก
- เซลาลัว คุณแบร์โรว์ - หา
มันเป็นกฎหมาย
- กฎหมาย - ใช่
ตราบใดที่ยังติดต่อลูซิโอ อูร์ตูเบียได้
เราทำได้แค่รอให้การพิจารณาคดีเริ่ม
แล้วผู้พิพากษาก็จะตัดสินลงโทษ
เอาละ ผมต้องขอตัวก่อนนะ ผมมีงานต้องทำ
คุณพูดเหมือนนักข่าวพวกนั้นเลย
ผมพนันได้เลยว่าคุณสนุก ที่หมอนี่ปล้นธนาคารอเมริกัน ใช่ไหม
(นักอุดมการณ์ผู้ต่อสู้กับอำนาจ ได้ประกันตัวออกมาแล้ว)
แก! ไอ้สารเลว!
นี่ ไม่ใช่ปาทริก
คนของซิตี้แบงก์มาหาผม เขาเสนอจะใช้หนี้แทนผม ผมปฏิเสธ
ตอนเราออกจากบ้านเธอคืนนั้น เรานั่งรถไฟไปชนบท
- โอเค ถ้าไม่ใช่คุณแล้วเป็นใคร - ผมไม่รู้ ลูซิโอ
แต่ไม่ใช่ผม ผมไม่มีวันทรยศคุณหรอก
ผมเสียใจที่คุณคิดแบบนั้น
เข้ามาสิ
บอกผมมาสิ ตีแยรี เกิดอะไรขึ้น
มันเป็นกับดัก โทนี่ เกรโกเป็นตำรวจนอกเครื่องแบบ
ผมนึกแล้วว่าไม่ใช่คนของเราที่ส่งข่าว ผมน่าจะระวังมากกว่านี้ ผมถูกหักหลัง
ชาร์ลี อัลบาเรซ เพื่อนร่วมห้องขังของคุณ ช่วยพวกเขา
- ชาร์ลีเหรอ - พวกนั้นหลอกใช้เขาเพื่อเข้าถึงคุณ
ไม่จริงหรอก ผมช่วยชีวิตเขาไว้
พวกเขาขู่เขาว่าจะติดคุก 20 ปี
สุดท้ายเขาก็รับเงิน 10,000 ฟรังก์ กับตั๋วเครื่องบินไปบัวโนสไอเรส
ไอ้สารเลวเอ๊ย
นี่
กำหนดวันพิจารณาคดีแล้ว
เรามีโอกาสรอดแค่ไหน
- ลูซิโอ การเลี่ยงโทษเป็นไปไม่ได้เลย - ผมรู้ แต่เราพูดถึงติดคุกกี่ปี
- สี่ถึงห้าปี - สี่ถึงห้าปีเหรอ
ถ้าคุณโชคดี แต่ติดคุกสิบถึงสิบสองปี ถ้าผู้พิพากษายอมรับข้อกล่าวหาทั้งหมด
อานน์เหรอ
กระสุนนัดต่อไป แกจะไม่เห็นมันพุ่งมา
เรามีเรื่องต้องคุยกัน
เราควรจะเฝ้าจับตาดูคุณ ไม่ใช่คุณเฝ้าจับตาดูเรา
คุณหาผมเจอได้ยังไง
ผมมีสายส่งข่าวเยอะ คุณก็น่าจะรู้
ผมรู้ คุณต้องการอะไร
การข่มขู่ โทรมาขู่ผมตอนดึกๆ ผมว่าพวกเขาอยากฆ่าผมด้วยซ้ำ
แล้วคุณมาหาผมทำไม
เรารู้จักกันมานานแค่ไหนแล้ว ยี่สิบปีได้มั้ง
ว่ากันว่าเป็นปีที่ดีที่สุดในชีวิตเรา
และตลอดเวลาที่ผ่านมา เราเล่นแบบใสสะอาดเสมอใช่ไหม
ผมว่าผมเล่นใสสะอาดกว่าคุณนะ แต่ยังไงก็เถอะ…
ถ้าคุณมาที่นี่เพื่อหาคำตอบว่า ใครอยู่เบื้องหลังเรื่องนี้ คุณคิดผิดแล้ว
ผมไม่รู้
ในช่วงสองสามปีที่ผ่านมา คุณสร้างศัตรูมากมาย
อาจเป็นหน่วยสืบราชการลับของสเปน หรือไม่ก็พวกพ่อค้าอาวุธมาร์แซย์…
ไม่เอาน่า โกสแตลโล อย่าโกหกผม คุณรู้ดีว่าเป็นฝีมือพวกคนอเมริกัน
ขอโทษนะ อูร์ตูเบีย แต่คุณก็รู้ว่ามันเป็นยังไง
ถ้าไม่มีหลักฐาน ผมก็ทำอะไรไม่ได้
ให้ตายสิ
ลูซิโอ
เราใช้เวลา 20 ปีเล่นแบบใสสะอาด ตอนนี้คนพวกนี้มาแล้วก็…
พวกเขาคิดว่าจะทำอะไรก็ได้ที่อยากทำ
อย่าให้พวกเขารอดพ้นมันไปได้นะ
ตำรวจและหน่วยสืบราชการลับกำลังล่าตัวเขา
เขาจะถูกจับภายในไม่กี่ชั่วโมง โดยไม่มีสิทธิ์ได้ประกันตัว
คุณแบร์โรว์
แก้ปัญหานี้ให้ได้ ไม่งั้นคุณจะต้องรับมือกับผลที่ตามมา
ครับท่าน
คุณรู้ว่าคุณต้องทำอะไร
(วิญญาณของเดอ โกลยังมีชีวิตอยู่)
นายคิดว่าแผนนี้จะได้ผลไหม
มันควรจะได้ผล
อรุณสวัสดิ์ หลับสบายไหม
หลายเดือนแล้วที่ผมไม่ได้หลับนานห้าชั่วโมงแบบนี้
เดี๋ยวผมก็ไปแล้ว ผมไม่อยากทำให้คุณเดือดร้อน
คุณอยู่นานแค่ไหนก็ได้ คุณช่วยครอบครัวผมตอนผมติดคุก
ขอบคุณมาก แต่ถ้าทุกอย่างราบรื่นดี อีกไม่นานผมก็จะได้นอนหลับอย่างสงบ
ต้องการอะไรก็บอกนะ ลูซิโอ ผมจะช่วยคุณ
- ขอบคุณมาก - ไม่เป็นไร
ไง เป็นไงบ้าง
- ทำไมถึงมองฉันแบบนั้นล่ะ - พ่อบอกผมว่าคุณปล้นธนาคาร
และก็บอกว่าคุณเคยเจอเช จริงหรือเปล่า
(ผู้อำนวยการ)
มันควบคุมไม่อยู่แล้ว
เจอเช็คในเนเธอร์แลนด์ เบลเยียม และเยอรมนีด้วย
เพิ่งมีปึกหนึ่งส่งมาจากเม็กซิโก เราฉิบหายแน่
- ฮัลโหล - อานน์
ลูซิโอ
สบายดีไหม คุณสองคนเป็นยังไงบ้าง
ดีค่ะ เราสบายดี คุณล่ะ มีเรื่องอะไรเหรอ จริงหรือเปล่าที่ว่าคุณหลบหนี
คุณก็รู้ว่าผมไม่ชอบให้ใครมาสั่งผม
ผมคิดถึงคุณสองคนมากเลย
คุณวางแผนจะทำอะไร ลูซิโอ
ผมจะแก้ไขเรื่องนี้ ผมจะจัดการทุกอย่างแล้วไปอยู่กับคุณ
เราเริ่มต้นใหม่ได้
ทุกอย่างเปลี่ยนไปแล้ว คุณก็รู้
พ่อเหรอคะ ให้หนูคุยกับเขาหน่อย
- คุยกับฌูว์เลียตนะ - พ่อคะ
หวัดดีลูก เป็นไงบ้าง
ดีค่ะ ทุกอย่างเรียบร้อยดี พ่อล่ะ พ่อทำอะไรอยู่ สบายดีไหมคะ
พ่อเหรอ ก็ทำงานเหมือนเดิม
ตู้โทรศัพท์ในลาฟาแยตสแควร์
ป้าบอกลูกอย่างนั้นจริงๆ เหรอ
เธอบอกด้วยว่าพ่อบ้า และจะถูกฆ่าตายวันไหนก็ไม่รู้
อย่าไปฟังเธอ เธอนั่นแหละบ้า
เอาละ พ่อต้องวางสายแล้วนะ
พ่อคะ สัญญานะว่าพ่อจะไม่ถูกฆ่าตาย
พ่อสัญญา
และพ่อก็จะมาเยี่ยมเรา
พ่อจะไปที่นั่นเร็วๆ นี้แหละ
พ่อรักลูกนะ
หนูก็รักพ่อค่ะ
บอกแม่ด้วยว่าพ่อรักเธอมาก
พ่อบอกแม่เองตอนมาถึงที่นี่แล้วกันค่ะ
ใช่ ลูกพูดถูก พ่อจะบอกเธอเอง
ลาก่อนค่ะ พ่อ
ลาก่อน
- ผมไม่มีอาวุธ - คุกเข่าลง
ในที่สุดฝันร้ายนี้ก็จบสิ้นลง
ผมอยากกลับนิวยอร์ก และกินเบอร์เกอร์จริงๆ จะแย่แล้ว
เข้าใจที่ผมพูดไหม โกสแตลโล
- เขายอมโดนจับเองน่ะ - ก็เขาไม่มีทางเลือกนี่
เขาอยากคุยกับคุณ
ผมลูซิโอครับ ลูซิโอ อูร์ตูเบีย
ผมรู้ แต่ผมไม่จับมือกับพวกโจร
ให้ตายสิ คุณนั่นแหละพวกโจร
คุณไม่ทำอะไรนอกจากทำลายโลก ด้วยเงินดอลลาร์และสงครามของคุณ
พูดเรื่องอนาธิปไตยจบหรือยัง
ผมมาที่นี่แค่เพื่อทำให้แน่ใจว่า การพิจารณาคดีเป็นไปอย่างยุติธรรม
มาตกลงกันไหม
ขอโทษนะ แต่เราไม่เจรจาต่อรอง
มันจะเป็นสัญญาณของความอ่อนแอ และจะเป็นแบบอย่างที่เลวร้าย
ผมคิดว่าสิ่งที่ผมเสนอจะต้องทำให้คุณสนใจแน่
เจ้านายผมอยากให้คุณรับโทษหนักที่สุด เท่าที่จะเป็นไปได้
มันเป็นเรื่องที่ต่อรองไม่ได้
แต่เช็คปลอมพวกนั้น จะแพร่กระจายไปทั่วโลกไม่หยุด
คุณได้ตัวผม แต่คุณไม่ได้แม่พิมพ์ของผม
พวกเขาจะพิมพ์ต่อไปเรื่อยๆ
เช็คปลอมจะโผล่ไปที่ออฟฟิศของพวกคุณไม่หยุด
ไม่ช้าก็เร็ว เราจะเจอแม่พิมพ์ กับแก๊งที่เหลือของคุณ
ก็อาจจะเจอ แต่ในระหว่างนี้ ธนาคารของคุณจะสูญเสียเงินไม่หยุด
เงินเยอะมากด้วย
คุณแบร์โรว์ การตัดสินลงโทษผม จะไม่ช่วยแก้ปัญหาของคุณหรอก
ก็ได้ งั้นมาตกลงกัน
เอาแม่พิมพ์มาให้ผม เราอาจยอมรับการลดโทษของคุณ
ผมมีความคิดอีกอย่าง
ผมจะเอาแม่พิมพ์ให้คุณ
และผมสัญญาว่าจะไม่มีเช็คปลอมไปโผล่ ที่ออฟฟิศของคุณในนิวยอร์อีกแม้แต่ใบเดียว
เพื่อเป็นการแลกเปลี่ยน
คุณเพิกถอนทุกข้อหา
และให้เงินชดเชยผมสักหน่อย สำหรับความไม่สะดวกที่เกิดขึ้น
อะไรนะ ว่าไงนะ คุณบ้าไปแล้วเหรอ
ซิตี้แบงก์ไม่มีทางยอมรับ การแบล็กเมล์แบบนั้นหรอก
คุณคิดว่าคุณกำลังพูดอยู่กับใคร
ลองคิดดูสิ เช็คเดินทางของคุณ เป็นผลิตภัณฑ์ที่คนรู้จักกันดีที่สุด
แต่ในฝรั่งเศส ธนาคารหลายแห่งเลิกรับมันแล้ว
เพราะยังมีเช็คปลอมจำนวนมากปรากฏให้เห็นอยู่
ขึ้นอยู่กับคุณ ว่ามันจะแพร่กระจายไปทั่วโลกหรือเปล่า
- หมายความว่าไง - ถ้าเช็คปลอมยังปรากฏไม่หยุด
ซิตี้แบงก์จะต้องหยุดขายมันเพื่อเลี่ยงการสูญเสีย
พูดง่ายๆ คือการยอมรับ ต่อสาธารณชนว่าคุณพ่ายแพ้
คิดดูสิว่ามันจะส่งผลต่อ ภาพลักษณ์ของซิตี้แบงก์ยังไง
ไม่ต้องพูดถึงเจ้านายคุณ ที่จะมองว่าคุณแก้ไขเรื่องนี้ไม่ได้
คิดว่าคุณไร้ความสามารถ และก็ไล่คุณออก
ยอมรับข้อเสนอของผม แล้วปัญหาของคุณก็จะจบสิ้นลง
เชื่อผมสิ ได้ประโยชน์กันทุกคน
ทุกคน
เข้ามาสิ
ไม่ต้องห่วง ทุกอย่างเรียบร้อยดี
ขอโทษนะ แต่ผมถูกสอนมาว่าอย่าไว้ใจใครทั้งนั้น
โดยเฉพาะธนาคาร ถ้าผมไม่ลงไปใน 20 นาที พวกเขาจะรู้ว่ามันเป็นกลอุบาย
คุณมีความเคยชินแปลกๆ ในการคิดว่าเราเป็นอาชญากร
จำนวนเงินที่ตกลงกันไว้
นี่ครับ
ไม่ต้องห่วง มันไม่ใช่ธนบัตรปลอม
และนี่คือเช็คปลอมปึกสุดท้ายที่คุณจะได้รับ
ผมจะแน่ใจได้ยังไง
ผมสัญญา
คำสัญญาของคุณเหรอ
คุณไม่มีทางเลือกอื่น
เขามานั่นแล้ว
ว่าไง
- เกิดอะไรขึ้น - เกิดอะไรขึ้น
คราวนี้เห็บล้มช้างได้
น่าขำใช่ไหมล่ะ
ช่างก่ออิฐธรรมดาๆ เอาชนะธนาคารที่ทรงอำนาจที่สุดในโลกได้
เรารักษาธุรกิจของเราไว้ ด้วยเงินทิปนิดๆ หน่อยๆ
ไม่เคยมีใครบอกคุณเหรอ โกสแตลโล
ยังไงบ่อนก็ชนะ
(ทาคาโคมา โบลิเวีย)
(สเปน 82)
สาวๆ ของพ่อเป็นยังไงกันบ้าง
พ่อ พ่อมาแล้ว
แน่นอน ครอบครัวต้องมาก่อนเสมอ ลูกสวยมากและโตขึ้นเยอะเลย
คุณทำสำเร็จ
คุณก็รู้ว่าผมดื้อรั้นแค่ไหน
คุณจะคิดถึงมัน
ไม่หรอก เพราะการต่อสู้ยังดำเนินต่อไป
(ธนาคาร)
- คุณไม่ได้คิดจะ… - ไม่
ผมกำลังคิดว่าต้องซ่อมแซมที่นี่น่ะ
ปูกระเบื้องด้านหน้า ทาสีผนัง เชื่อม…
และก็อื่นๆ
ใช่ค่ะ ไปกันเถอะ
(ไม่มีใครรู้ว่าลูซิโอเรียกร้องเงินจากซิตี้แบงก์ มากเท่าไรเพื่อจุดประสงค์อนาธิปไตย)
(เวลามีใครถามเขา เขาแค่ตอบว่า "เยอะมาก")
(หลังจากการกระทำของอูร์ตูเบียไม่นาน)
(ธนาคารใหญ่ๆ ก็เริ่มมองหาทางเลือกอื่นในการออกเช็ค)
(กลางทศวรรษ 1980 บัตรและเอทีเอ็มก็เข้ามาแทนที่)
(ลูซิโอเป็นช่างก่ออิฐและนักอนาธิปไตย ตลอดชีวิตของเขา)
(เขาตีพิมพ์หนังสือสองเล่ม "เดอะเรฟโวลูชั่น ออนเดอะรูฟ" และ "มายไลวด์ยูโทเปีย")
(ลูซิโอและอานน์แยกทางกัน แต่เป็นเพื่อนที่ดีต่อกันตลอดชีวิต)
(ลูซิโอเสียชีวิต เมื่อวันที่ 18 กรกฎาคม ปี 2020)
(กลายเป็นแบบอย่างของ นักอนาธิปไตยและนักเสรีนิยมรุ่นใหม่)
(เรารู้สึกขอบคุณ ที่ลูซิโอ อูร์ตูเบียเป็นแรงบันดาลใจ)
(ให้กับทุกคนที่ต้องการโลกที่น่าอยู่ขึ้น และเชื่อว่าเห็บล้มช้างได้)
(ไม่มีสมาชิกในครอบครัวของลูซิโอ อูร์ตูเบีย มีส่วนร่วมในการสร้างภาพยนตร์เรื่องนี้)
คำบรรยายโดย ชายมาศ สายน้ำผึ้ง